Република Србија
ОПШТИНА КЊАЖЕВАЦ

Број: 404/1-17-7/2019-02
Дана: 03.05.2019. године

К њ а ж е в а ц

ПРЕДМЕТ: Одговор на питање
        На основу члана 63. Закона о јавним набавкама (''Сл. гласник РС'', број 124/2012, 14/2015 и 68/2015) и упутства понуђачима како да сачине понуду из конкурсне документације број 404/1-17-5/2019-02 у поступку јавне набавке радова- инвестиционо одржавање партера и амбијентално осветљење Гургусовачке куле у Књажевцу на КП 1096/2 КО Књажевац, Комисија за спровођење предметног поступка доставља писмени
О Д Г О В О Р  Н А  З А Х Т Е В  З А  Д А В А Њ Е  Д О Д А Т Н И Х  И Н Ф О Р М А Ц И Ј А
достављен од стране заинтересованог лица путем електронске поште дана 30.04.2019. године у 10.37 часова, и то:
1. ПИТАЊЕ: У конкурсној документацији за горе наведену јавну набавку на страни 33 од 39 Образац 7- Структура цене понуде за партију 1 стоји:
	1.
	Скидање постојећег бетона машински, просечне дебљине 8-12 цм, утовар шута у возило и одвоз на даљину до 3 км

	2.
	Скидање слоја хумуса д=20 цм утовар у возило и одвоз на даљину до 3 км

	3.
	Набавка, разастирање и сабијање тампома шљунка Д=30 цм до мин. 40Мпа

	4.
	Набавка, разастирање и сабијање камене дробине – ризле д=10 цм до мин. 40Мпа


Молимо Вас да нам појасните, обзиром да се врши скидање постојећег бетона 8-12 цм и скидање хумуса д=20 цм, у ком делу је предвиђена уградња шљунка д=30 цм и камене дробине д=10 цм, када се хумус скида у дебљини од д=20 цм и бетон дебљине 8-12 цм.
ОДГОВОР НА ПИТАЊЕ 1: 
Површине које су бетониране се уклањају, додаје се тампон шљунка, равна се и сабија, преко њих се постављају бетонске плочице на слоју камене дробине. Са зелених површина се скида хумус, сабија се подтло, навози, разастире и сабија шљунак, наноси се слој камене дробине и постављају бетонске плочице, дате у опису уз тендер.
2. ПИТАЊЕ: Даље, у позицији 6 стоји: Бетонирања бетоном МБ 30 у оплати, док на страни 4 од 39 у попису радова стоји ''разна бетонирања бетоном МБ 20..''.
Молимо Вас да нам појасните којом марком бетона се врши бетонирање? Обзиром и да је предвиђено бетонирање у оплати, молимо вас да нам одговорите да ли је предвиђена арматура и уколико је предвиђеба, молимо вас да нам дате опис и детаље армирања?
ОДГОВОР НА ПИТАЊЕ 2: 
Бетон који је планиран је МБ 20, уграђује се на земљи, делимично у оплати, као ивичне и разделне греде између поља плочица, арматура није предвиђена.
3. ПИТАЊЕ: Даље, у позицији 9 стоји: Сечење старог дрвећа и вађење пањева, машински, утовар шута у возило и одвоз на даљину до 3 км.
Обзиром да је дат обрачун паушално, молимо вас да нам одговорите колики је пречник дрвећа који се уклања, као и број комада?

ОДГОВОР НА ПИТАЊЕ 3: 
Стабла која се уклањају су пречника 50 цм, има укупно 3 комада, јасно су видљива свима који су посетили локацију.
4. ПИТАЊЕ: Даље, у позицији 10 стоји: Измештање главног разводног ормана. Обрачун паушално.

Обзиром да је дат обрачун паушално, молим вас да нам одговорите да ли је приликом измештања потребно урачунати и нови развод или на место премештања већ постоји урађена електроинсталација на коју би се само повезао разводни орман? Уколико је потребно урадити нову електроинсталацију, молим вас да нам одговорите која је дужина каблова у питању или њихов пресек?

ОДГОВОР НА ПИТАЊЕ 4: 
Орман који је предвиђен за измештање је ГРТ (главни за објекат), односно за напајање свих извора који се користе када се одржавају концерти (екстерно напајање разгласа, осветљења и др..) . До њега долази главни напојни вод са ЕЕ мреже и он има потребну дужину за измештање. Ормар се измешта само са друге стране зида објекта. Ормар је потпуно опремљен.

